[image: ]

คู่มือการให้บริการ : การยืนยันสิทธิการขอรับเงินเบี้ยยังชีพผู้สูงอายุ

หน่วยงานที่ให้บริการ : เทศบาลตำบลกันทรวิชัย  อำเภอกันทรวิชัย  จังหวัดมหาสารคาม

1. ชื่อกระบวนงาน :  การยืนยันสิทธิการขอรับเงินเบี้ยยังชีพผู้สูงอายุ
2. หน่วยงานที่ให้บริการ : เทศบาลตำบลกันทรวิชัย  อำเภอกันทรวิชัย  จังหวัดมหาสารคาม
3. ช่องทางให้บริการ 
     1)  สถานที่ให้บริการ : กองสวัสดิการสังคม  เทศบาลตำบลกันทรวิชัย  อำเภอกันทรวิชัย  จังหวัดมหาสารคาม
        โทร 043-789-105  
    2) ระยะเวลาเปิดให้บริการ : วันจันทร์ - วันศุกร์   เวลา  08.30 – 16.30  น. (มีพักเที่ยง)
			         (ยกเว้นวันหยุดที่ทางราชการกำหนด)
4. กฎหมายที่เกี่ยวข้อง : ระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุของ
    องค์กรปกครองส่วนท้องถิ่น  พ.ศ. 2566 
5. หลักเกณฑ์  วิธีการ และเงื่อนไข
    หลักเกณฑ์ : ผู้มีสิทธิจะได้รับเงินเบี้ยยังชีพผู้สูงอายุ  ต้องมีคุณสมบัติ  ดังต่อไปนี้  
1) มีสัญชาติไทย 
2) มีชื่ออยู่ในทะเบียนบ้านในเขตองค์กรปกครองส่วนท้องถิ่น
3) มีอายุหกสิบปีบริบูรณ์ขึ้นไป ซึ่งได้ยืนยันสิทธิขอรับเงินเบี้ยยังชีพผู้สูงอายุต่อองค์กรปกครองส่วนท้องถิ่น
4) ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ  รัฐวิสาหกิจ  หรือองค์กรปกครองส่วนท้องถิ่น  ได้แก่  ผู้รับเงินบำนาญ  เบี้ยหวัด  บำนาญพิเศษ  หรือเงินอื่นใดในลักษณะเดียวกัน  ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น  ผู้ได้รับเงินเดือน  ค่าตอบแทน  รายได้ประจำ  หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่นจัดให้เป็นประจำ  ยกเว้นผู้พิการและผู้ป่วยเอดส์ตามระเบียบกระทรวงมหาดไทยว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น  พ.ศ. 2548
ในการยืนยันสิทธิการขอรับเงินเบี้ยยังชีพผู้สูงอายุ  ผู้สูงอายุจะต้องแสดงความประสงค์ขอรับเบี้ยยังชีพผู้สูงอายุ  โดยวิธีใดวิธีหนึ่งดังต่อไปนี้
1) รับเงินสดด้วยตนเองหรือรับเงินสดโดยบุคคลที่ได้รับมอบอำนาจจากผู้มีสิทธิ
2) โอนเงินเข้าบัญชีเงินฝากธนาคารในนามผู้มีสิทธิหรือโอนเงินเข้าบัญชีเงินฝากธนาคารในนามบุคคลที่ได้รับมอบอำนาจจากผู้มีสิทธิ
วิธีการ
1) ผู้ที่จะมีสิทธิรับเบี้ยยังชีพผู้สูงอายุยื่นแบบยืนยันสิทธิตามแบบพร้อมเอกสารหลักฐานต่อองค์กรปกครองส่วนท้องถิ่น  ณ  สถานที่ และภายในระยะเวลาที่องค์กรปกครองส่วนท้องถิ่นกำหนด ด้วยตนเองหรือมอบอำนาจให้ผู้อื่นดำเนินการ
2) กรณีผู้สูงอายุที่ได้รับเบี้ยยังชีพผู้สูงอายุจากองค์กรปกครองส่วนท้องถิ่นในปีงบประมาณที่ผ่านมา ให้ถือว่าเป็นผู้ได้ยืนยันสิทธิการขอรับเบี้ยยังชีพผู้สูงอายุตามระเบียบฯ แล้ว
3) กรณีผู้สูงอายุที่มีสิทธิได้รับเบี้ยยังชีพย้ายที่อยู่ และยังประสงค์จะรับเงินเบี้ยยังชีพผู้สูงอายุ ต้องไปแจ้งยืนยันสิทธิรับเงินเบี้ยยังชีพผู้สูงอายุต่อองค์กรปกครองส่วนท้องถิ่นแห่งใหม่ที่ตนย้ายไป

6. ขั้นตอน  ระยะเวลา  และส่วนงานที่รับผิดชอบ
 
	ที่
	ขั้นตอน
	รายละเอียด
	ระยะเวลา
	หน่วยงานที่รับผิดชอบ

	1
	การกรอกแบบฟอร์ม ยื่นเอกสารหลักฐาน  และตรวจสอบเอกสาร
	ผู้รับบริการกรอกแบบฟอร์มการยืนยันสิทธิการขอรับเงินเบี้ยยังชีพผู้สูงอายุ พร้อมเอกสารหลักฐาน และเจ้าหน้าที่ตรวจสอบความถูกต้อง ครบถ้วนของแบบการยืนยันสิทธิและเอกสารประกอบ
	20 นาที
	กองสวัสดิการสังคม

	2.
	การพิจารณา
	ออกใบรับการยืนยันสิทธิการขอรับเงินเบี้ยยังชีพผู้สูงอายุ

	10 นาที
	กองสวัสดิการสังคม



7.  เอกสารหลักฐานประกอบการยื่นคำขอ

	ที่
	รายการเอกสาร
	จำนวน
	หมายเหตุ

	1
	สำเนาบัตรประจำตัวประชาชนหรือบัตรอื่นที่ออกให้โดยหน่วยงานของรัฐที่มีรูปถ่าย พร้อมรับรองสำเนาถูกต้อง
	1  ฉบับ
	

	2
	สำเนาทะเบียนบ้าน พร้อมรับรองสำเนาถูกต้อง
	1 ฉบับ
	

	3
	สำเนาสมุดบัญชีเงินฝากธนาคาร พร้อมรับรองสำเนาถูกต้อง 

	1 ฉบับ
	กรณีผู้ยืนยันขอรับเงินเบี้ยยังชีพผู้สูงอายุประสงค์ขอรับเบี้ยยังชีพโดยโอนเงินเข้าบัญชีเงินฝากธนาคาร

	4
	หนังสือมอบอำนาจ

	1 ฉบับ
	กรณีมอบอำนาจให้ดำเนินการแทน

	5
	สำเนาบัตรประจำตัวประชาชนหรือบัตรอื่นที่ออกให้โดยหน่วยงานของรัฐที่มีรูปถ่ายของผู้รับมอบอำนาจ  พร้อมสำเนาถูกต้อง
	1 ฉบับ
	กรณีมอบอำนาจให้ดำเนินการแทน

	6
	สำเนาทะเบียนบ้านของผู้รับมอบอำนาจ พร้อมสำเนาถูกต้อง

	1 ฉบับ
	กรณีมอบอำนาจให้ดำเนินการแทน

	ที่
	รายการเอกสาร
	จำนวน
	หมายเหตุ

	7
	สมุดบัญชีเงินฝากธนาคารของผู้รับมอบอำนาจ พร้อมรับรองสำเนาถูกต้อง
	1  ฉบับ
	กรณีประสงค์ขอรับเงินเบี้ยยังชีพผู้สูงอายุผ่านบัญชีเงินฝากธนาคารของผู้รับมอบอำนาจ



8.  ค่าธรรมเนียม :  ไม่มีค่าธรรมเนียม

แบบยืนยันสิทธิการขอรับเงินเบี้ยยังชีพผู้สูงอายุ

